OzLabs/hebrew-wiki-articles huggingface dataset:
מאטביי ברמן

תמונתו מ-1938
מאטביי דווידוביץ' ברמן (ברוסית: Матвей Давыдович Берман; 10 באפריל 1898 – 7 במרץ 1939) היה יהודי-רוסי, קצין במשטרת הביטחון של ברית המועצות. עמד בראש מערכת הגולאגים בשנים 1932–1937.

==ביוגרפיה==
מאטביי ברמן נולד באנדריאנובקה, במחוז צ'יטה בסיביר. הוא היה בנו של סוחר לבנים יהודי. הצטרף לצבא הרוסי ונכנס לבית הספר הצבאי באירקוטסק. לאחר מכן הוא הפך צוער של גדוד הרגלים ה-25 של חיל הרגלים.

ברמן הצטרף לבולשביקים ביוני 1917. בשנת 1918 הצטרף לצבא האדום והוצב בטומסק וביוני עבד ביחידת תעמולה. באוגוסט 1918 הוא הצטרף לצ'קה ומונה לממונה על ביטחון המדינה בעיר גלזוב.

מ-1923 עד 1924 הוא היה הקומיסר העממי לביטחון המדינה במחוז האוטונומי בוריאטיה של ברית המועצות. אז הוא עמד בראש ה- OGPU (מגלגולי המשטרה החשאית הסובייטית) במרכז אסיה.

מפברואר 1927 עד אוקטובר 1927 הוא היה יו"ר ה- OGPU ברפובליקה הסובייטית הסוציאליסטית האוזבקית.

בנובמבר 1929 הוא עזר לפתח את מערכת המחנות של הגולאגים בשנת 1930 נתמנה לסגן ראש מערכת הגולאגים. מ 9 ביוני 1932 עד 17 באוגוסט 1937 הוא היה ראש מערכת הגולאגים. הוא קיבל את עיטור לנין ב-4 באוגוסט 1933, זמן קצר לאחר סיום בניית תעלת הים הלבן-הים הבלטי. ב-1935, על פי ספירתו, היה ברמן אחראי ליותר מ-740,000 אסירים שעבדו על 15 פרויקטים גדולים בגולאגים.

לאחר סילוקו של גנריך יגודה המשיך ברמן לעלות בהיררכיה של ה-נ.ק.ו.ד. והא עמד בראש פרויקט תעלת מוסקבה והא היה סגן ראש הנ.ק.ו.ד. בשנים 1936–1937.

באוגוסט 1937 החלה נפילתו של ברמן בתקופת הטרור הגדול. ב -17 באוגוסט 1937 הוא איבד את תפקידו כראש הגולאגים ומונה לקומיסר העם של הודעות ותקשורת (רוסית: Наркомпочтель). ב -23 בדצמבר 1938 גורש מהמפלגה הקומוניסטית הסובייטית, ונעצר למחרת במשרדו של גאורגי מלנקוב ונשלח לכלא בלוביאנקה. הוא נמצא אשם על ידי הרכב צבאי בית המשפט העליון של ברית המועצות בעוון "חברות בארגון טרור חבלה" ונידון למוות. הוא הוצא להורג ביריה ב -7 במרץ 1939.

ב -17 באוקטובר 1957 טוהר שמו של מאטביי ברמן.

אחיו הצעיר של מטביי, בוריס, עבד גם ב-נ.ק.ו.ד. ובמערכת הגולאגים בתפקידי ניהול ופיקוח. בוריס קיבל את עיטור לנין ב-19 בדצמבר 1937. הוא נעצר ב-24 בספטמבר 1938 והוצא להורג ב-22 בפברואר 1939.

==קישורים חיצוניים==

קטגוריה:מקבלי עיטור לנין
קטגוריה:מקבלי עיטור הדגל האדום
קטגוריה:מקבלי עיטור הכוכב האדום
קטגוריה:יהודים רוסים
קטגוריה:יהודים אוזבקים
קטגוריה:גולאג
קטגוריה:אנשי ק.ג.ב.
קטגוריה:מבצעי הטיהורים הגדולים
קטגוריה:מורשעים בעבירות על רקע אידאולוגי בברית המועצות
קטגוריה:קורבנות הטיהורים הגדולים
קטגוריה:יהודים שהוצאו להורג ברוסיה ובברית המועצות
קטגוריה:רוסים שנולדו ב-1898
קטגוריה:סובייטים שנולדו ב-1898
קטגוריה:רוסים שנפטרו ב-1939
קטגוריה:סובייטים שנפטרו ב-1939
מעבר פיין

מעבר פיין (באנגלית: Pine Pass; מילולית: מעבר אורן) הוא מעבר הרים גבוה ברכסי הארט בהרי הרוקי הצפוניים בפרובינציית קולומביה הבריטית שבקנדה. 

גובהו של מעבר ההרים 875 מטרים מעל פני הים, והוא חוצה את קו פרשת המים של אמריקה בצפון קולומביה הבריטית. 

המעבר משמש כיום את הכביש המהיר 97 של קולומביה הבריטית, ואת מסילת הרכבת הלאומית הקנדית. 

==היסטוריה==
המעבר התגלה על ידי המתיישבים האירופאים באזור בשנת 1806. המעבר "התגלה מחדש" על ידי ג'וזף האנטר בשנת 1877 בעת שנבחנו מסלולים עבור הרכבת הקנדית במטרה לקשר בין העיר פרינס ג'ורג' והעיר דוסון קריק.

בשנת 2016 גשמים עזים באזור (130 מ"מ גשם ביומיים) הביאו להרס של הכביש ומסילת הברזל.

==קישורים חיצוניים==

* [https://apps.gov.bc.ca/pub/bcgnws/names/16825.html מעבר פיין] באתר ממשלת קולומביה הבריטית
* [http://calverley.ca/article/03-002-discovery-of-the-pine-pass-1877/ ההיסטוריה של גילוי מעבר פיין]
* [http://www.bcadventure.com/adventure/explore/peace/peaceriv.html אזור מעבר פיין] באתר bcadventure
* [http://www.drivebc.ca/mobile/pub/webcams/id/165.html מצלמת רשת] של מעבר פיין
* [https://web.archive.org/web/20180215023838/https://seeinstantly.com/wp-content/plugins/leaflet-maps-marker-pro/leaflet-fullscreen.php?marker=127#11/55.1197/-122.9590 מפת אזור מעבר פיין]
* - נסיעה דרך מעבר פיין
* [https://www.yr.no/place/Canada/British_Columbia/Pine_Pass/ תחזית מזג אוויר עדכנית עבור מעבר פיין]
** [https://www.yr.no/place/Canada/British_Columbia/Pine_Pass/statistics.html סטטיסטיקות מזג אוויר עבור מעבר פיין]

== הערות שוליים ==

קטגוריה:הרי הרוקי הקנדיים
פיין
מעבר פורטרס (הרי הרוקי הקנדיים)

מעבר פורטרס (באנגלית: Fortress Pass; מילולית: מעבר המצודה) הוא מעבר הרים החוצה את הרי הרוקי הקנדיים בגבול בין פרובינציית אלברטה ופרובינציית קולומביה הבריטית בקנדה. המעבר נמצא דרומית לעיר ג'ספר, וגובהו 1,356 מטרים מעל פני הים. מעבר זה הוא אחד המעברים הנמוכים ביותר החוצים את הרי הרוקי שאין בהם דרך סלולה (המעבר האחר הוא מעבר מנקמן). דבר המפתיע לאור העובדה שהמעבר מתון ביותר ולאור גובהו היחסי הנמוך.

המעבר, כמו גם אגם פורטרס שנמצא ממערב לו, קרויים על שם הר פורטרס הנמצא מצפון למעבר ולאגם.
==קישורים חיצוניים==
* [http://latitude.to/articles-by-country/ca/canada/208651/fortress-pass-canadian-rockies מפת אזור מעבר פורטרס]
* [https://mapcarta.com/24257548 תצלום לוויין של מעבר פורטרס]
* [http://www.summitsearch.org/places/fortress-pass מעבר פורטרס] באתר summitsearch

== הערות שוליים ==

קטגוריה:הרי הרוקי הקנדיים
פורטרס
קטגוריה:ערכים עם קואורדינטות
True Blue (שיר)

"True Blue" (בעברית: "כָּחֹל אֲמִתִּי") הוא סינגל של הזמרת-יוצרת האמריקאית מדונה, מתוך אלבומה השלישי, True Blue. השיר יצא כסינגל השלישי מהאלבום ב-10 בספטמבר 1986, על ידי חברות התקליטים האחים וורנר וסייר רקורדס. הוא נכתב והופק על ידי מדונה, ביחד עם המפיק המוזיקלי והפזמונאי סטיבן בריי.<ref></ref>

השיר הגיע למקום השלישי במצעד הבילבורד הוט 100, הרביעי במצעד שבאיטליה, הראשון במצעד שבקנדה, והראשון במצעד הסינגלים הבריטי.

== רקע והצלחה ==
השיר נכתב על ידי מדונה וסטיבן בריי ועוסק ברגשות שלה כלפי בעלה לשעבר שון פן. מבחינה מוזיקלית השיר הוא שיר דאנס-פופ אשר משלב גיטרות, סינתיסייזר, קלידים ותופים. הפזמון מגובה בקולות רקע חלופיים המשלבים התקדמות של אקורד מה שמאפיין בדרך כלל מוזיקת דו-וופ.

השיר זכה לביקורות חיוביות מהמבקרים שכינו אותו כשיר "מאיר" ו"רטרו קל חמוד". השיר זכה להצלחה כאשר הגיע לפסגת המצעדים בממלכה המאוחדת, אירלנד וקנדה. בארצות הברית הוא הגיע למקום השלישי והיה לשיר העשירי של מדונה שמגיע לעשירייה הפותחת והשיר התשיעי שלה במדינה שמגיעה לחמישייה הפותחת.

== וידאו קליפ ==
לשיר יצא שני וידאו קליפים: הקליפ הראשון היה הקליפ הרשמי בו הצבע השולט בקליפ הוא כחול, מדונה לבושה בבגדים כחולים ורוקדת מאחורי רקע כחול שיש על הסט שעון בצבע כחול. קליפ נוסף שנעשה לשיר היה במסגרת תחרות של MTV שנקראה "Make My Video" ובו שוחרר קליפ נוסף לשיר שהורכב מקטעי וידאו בהשראת שנות ה-50 והמילים של השיר.

את השיר מדונה ביצעה בשניים מסיבובי ההופעות שלה, "Who's That Girl World Tour" ו-"Rebel Heart Tour".

== כתיבה והרכב מוזיקלי ==
מדונה כתבה והפיקה את השיר עם סטיבן בריי. לדבריה הביטוי "כחול אמיתי" לקוח מתוך הביטוי החביב על בעלה שון פן, והאלבום והשיר הם מחווה עבורו.

מבחינה מוזיקלית השיר הוא שיר דאנס-פופ בהשראת להקות בנות משנות ה-60 אשר היוו השראה על הסאונד בו עסקה מדונה. השיר נכתב במפתח של B מייג'ור. הסגנון של השיר נקרא גם "מטר מרובע מורכב", התקדמות של אקורד דבר אשר בדרך כלל אפיין מוזיקת דו-וופ והקצב שלו הוא קצב מתון של 118 ביטים לדקה. השיר משלב בין היתר גם גיטרות, סינתיסייזר, קלידים ותופים. האקורדים המאפיינים את השיר הם אשר חוזרים על עצמם בשיר ומהווים את ההרכב המוזיקלי העיקרי שלו.

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!אוסטרליה (ARIA)
|פלטינה
|70,000
|-
!ארצות הברית (RIAA)
|זהב
|500,000
|-
!הממלכה המאוחדת (BPI)
|זהב
|557,000
|-
!יפן (Oricon Charts)
|
|5,170
|-
!צרפת (SNEP)
|כסף
|250,000
|-
! colspan="3" |סיכום
|-
!בכל העולם
|
|3,350,000
|}

== קישורים חיצוניים ==

== הערות שוליים ==

קטגוריה:שירי 1986
קטגוריה:סינגלים מ-1986
קטגוריה:שירי מדונה
קטגוריה:שירים באנגלית
קטגוריה:שירים שנכתבו על ידי מדונה
קטגוריה:שירים שנכתבו על ידי סטיבן בריי
קטגוריה:שירים שהופקו על ידי מדונה
קטגוריה:שירים שהופקו על ידי סטיבן בריי
קטגוריה:סינגלים שהגיעו למקום הראשון במצעד אירופה הוט 100
קטגוריה:סינגלים שהגיעו למקום הראשון במצעד הסינגלים האירי
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים שהגיעו למקום הראשון במצעד הסינגלים של RPM
קטגוריה:סינגלים בהוצאת וורנר רקורדס
קטגוריה:סינגלים בהוצאת סייר רקורדס
מעבר פורטרס (נונאווט)

מעבר פורטרס (באנגלית: Fortress Pass; מילולית: מעבר המצודה) הוא מעבר הרים במרכז הרי באפין, בטריטוריית נונאווט שבקנדה. 
גובה מעבר ההרים 1,046 מטרים מעל פני הים.

המעבר קרוי על שם הר פורטרס הסמוך.

==קישורים חיצוניים==
* [http://www4.nrcan.gc.ca/search-place-names/unique/OAFVL מעבר פורטרס באתר ממשלת קנדה]
* [https://mapcarta.com/24257552 תצלום לוויין ומידע גאוגרפי]

== הערות שוליים ==

קטגוריה:הקורדילרה הארקטית
פורטרס
קטגוריה:ערכים עם קואורדינטות
TV 2 (נורווגיה)

TV 2 נורווגיה הוא ערוץ טלוויזיה נורווגי בבעלות TV 2 Group. הערוץ הוא שדרן הטלוויזיה המסחרית הגדול ביותר בנורווגיה. משרדו הראשי ממוקם בברגן. בערוץ החלו לשדר שידורי ניסיון ב-13 בנובמבר 1991 וכעבור כשנה הושקו שידורי הערוץ רשמית ב-5 בספטמבר 1992. בשנת 1992 התקבל ערוץ TV 2 כחבר באיגוד השידור האירופי. כמקובל, תוכניות בשפות זרות המשודרות בערוץ משודרות עם כתוביות, למעט דיבוב תוכניות לילדים.

== היסטוריה ==
בשנת 1990 אישר הפרלמנט הנורווגי, הסטורטינג, את הקמת ערוץ טלוויזיה אנלוגי פרטי נוסף. המונופול של תאגיד השידור הנורווגי, ה-NRK, נשבר בשנות ה-80 של המאה ה-20 עם הקמת הערוצים הפרטיים הראשונים בלוויין. הקבוצה "TV 2" שהוקמה על ידי מוציאים לאור נורווגים קיבלה את הרישיון לפיו היא תמומן רק משידור פרסומות וכי היא תוגבל על ידי NRK.

TV 2 החל את השידורים הרגילים שלו ב-5 בספטמבר 1992 עם שידור תוכניות כלליות. על מנת לשדר לכולם, היה על הערוץ למלא את חובות השידור הציבורי, כמו למשל ש-50% מתוכניותיו יהיו מקוריות ושיתרום להפצת התוכן המקורי בנורווגיה. עד מהרה הפך הערוץ למתחרה של NRK1. בתחילת שנות ה-2000 השיקה הקבוצה TV 2 סדרה של ערוצים נישתיים בכבלים ובלוויין. שידורים בחדות גבוהה התקיימו לראשונה ב-25 ביוני 2009.

עם הפסקת השידורים האנלוגיים ב-2010 הערוץ הפך לפתוח. מאז תחילת השידורים הדיגיטליים היבשתיים, ניתן לצפות בכל הערוצים הפרטיים הנורווגיים על ידי תשלום על חבילה בסיסית חודשית. השירות היחיד הזמין בחינם הוא שידורי NRK. בתמורה, מי שמשלם על שידורי TV 2 נהנה גם מצפייה בערוצים הנישתיים של הקבוצה.

בשנת 2020 עמד ממוצע הצפייה בערוץ על 16.9%, והיה השני הנצפה ביותר במדינה אחרי NRK1 בו צפו 35.7%.

== TV 2 HD ==
ערוץ TV 2 החל לשדר בחדות גבוהה ב-25 ביוני 2009. בתחילה, הערוץ היה זמין רק ב-RiksTV הארצית. כיום שידורי ה-HD משודרים בפורמט 720p50.

== תוכניות ==
התוכניות שמשודרות בערוץ TV 2 מיועדות לכולם, ומורכבות בעיקר ממהדורות חדשות, מגזינים, סדרות, סרטים ומפגשי ספורט.

=== חדשות ומגזינים ===
מהדורות החדשות של TV 2 נקראות Nyhetene (בתרגום מנורווגית: "חדשות"). המהדורות הראשונות משודרות מדי יום בשעה 18:30 ו-21:00. אחרות משודרות בזמן תוכניות הבוקר.

=== סדרות ===
TV 2 משדר סדרות אמריקאיות מפורסמות דוגמת האנטומיה של גריי או מחשבות פליליות. כמו כן משודרות גם הפקות נורווגיות מקוריות.

=== ספורט ===
ל-TV 2 היו זכויות השידור לאולימפיאדת סוצ'י ב-2014, לטור דה פראנס ול-4 מאליפויות אירופה בכדורגל.

== ערוצים אחים ==
מאז ראשית שנות ה-2000, ל-TV 2 ערוצים נושאיים שונים, בכבלים, בלוויין ובטלוויזיה הדיגיטלית:
* TV 2 Zebra: הערוץ החל לשדר ב-24 בינואר 2004. מיועד לקהל הגברי ומבוסס על בידור.
* TV 2 Nyhetskanalen: ערוץ חדשות. החל לשדר ב-2007.
* TV 2 Sportkanalen: ערוץ ספורט שהושק בשנת 2007. יש לו עוד חמישה ערוצים נוספים תחת המותג ספורט 2 פרימיום.
* TV 2 Livsstil: ערוץ המכוון לקהל הנשי. הושק ב-2015.
* TV 2 Humor: ערוצים המשדר תוכניות קומדיה. הוחלף על ידי ערוץ TV 2 Filmkanalen, שהוא ערוץ סרטים.

== ראו גם ==
* TV 2
* TV3
* TV6

== קישורים חיצוניים ==

* 

== הערות שוליים ==

קטגוריה:ערוצי טלוויזיה נורווגיים
כלב אפנדופולו

כָּלֵב בן אליהו אפנדופולו (בטורקית: Caleb Afendopolo; ב' בטבת ה'רכ"ה, 1 בדצמבר 1464 – י"ט באדר ה'רפ"ג, 6 במרץ 1523) היה משורר וחכם קראי.

==ביוגרפיה==
נולד בעיר אדירנה (אדריאנופול) שבטורקיה, שימש כחכם קראי בעיר קונסטנטינופול השלים את ספר ההלכה הקראי של החכם הקראי אליהו בשייצי "אדרת אליהו" שהרי גם רבו וגיסו, היה תלמיד גם של הרב מרדכי כומטיאנו. 
בעל ידע בחוכמות חיצוניות כמו אסטרונומיה והנדסה בנוסף שלט בשפות רבות, ובצמחי מרפא שונים. היה בקיא בספרי הרמב"ם, והשפעת הרמב"ם ניכרת בספרו "עשרה מאמרות". כתב שירי קודש וחול בשירתו ניכרת ההשפעה של תקופת הרנסאנס, ושירי עם טורקים.

התנגד ליהדות הרבנית וקבע שהרבנים הם שנפרדו מהיהדות, אחת הראיות לכך היא מזמור קי"ט בתהילים המדבר על שבח התורה ומעיד לדבריו על העדר תורה שבעל פה, בנוסף הוא מגדיר את הרבניים כגאים על זה שהטילו עונש מוות לעובר על דבריהם, ואילו לעובר על דברי התורה רק עונש מלקות.
חיבר ספרים ושירים רבים בהם עשרה מאמרות, גן המלך (דיוואן), פתשגן כתב הדת ועוד.

נישא לכרישווייד, אחות החכם אליהו בשייצי, להם נולדו שלושה בנים.

==לקריאה נוספת==
* פרופ' מישאל מסורי-כספי, כלב אפנדופולו, משורר וחכם קראי, בתוך ידע-עם (תשמ"ט) עמודים 92-101. [http://aleph.nli.org.il/F/R49Q84NNKXAH1SLAGF39MHHETFF632I5J6TX7Q1BRMASAI334X-04302?func=find-b&amp=&amp=&amp=&request=000013523&find_code=SYS&local_base=RMB01&pds_handle=GUEST באתר רמבי]
* שמעון ברנשטיין, השירים לחודשי השנה לכלב אפנדופולו הקראי, בתוך חורב (כתב עת) כרך יא, עמודים 54-85.

==קישורים חיצוניים==
* [http://www.daat.ac.il/encyclopedia/value.asp?id1=2142 כלב אפנדופולו] באנציקלופדיית דעת
* 
* 
* 

==הערות שוליים==

קטגוריה:קראים
קטגוריה:חכמים קראים
קטגוריה:משוררים יהודים טורקים
קטגוריה:ילידי 1464
קטגוריה:נפטרים ב-1525
רכסי הארט

רכסי הארט (באנגלית: Hart Ranges) הם אחד מאזורי הרכסים העיקריים בהרי הרוקי הקנדיים והם מהווים את החלק המרכזי של הרי הרוקי הצפוניים (אף שגם רכסי מוסקבה מהווים רכס גדול בהרי הרוקי הצפוניים). הרכסים נמצאים בצפון מזרח פרובינציית קולומביה הבריטית שבקנדה.

==גאוגרפיה==
ברכסי הארט גובלים בקע הרי הרוקי ומישור מקגרגור ממערב ומדרום מערב, אגם ויליסטון מצפון, נחל ג'ארוויס מדרום, וגבעות מרגלות הרי הרוקי מצפון ומצפון מזרח.

שטח רכסי הארט 13,580 קמ"ר, אורכם מצפון לדרום 282 ק"מ, ורוחבם ממזרח למערב 362 ק"מ, שיא גובה הרכסים 1,618 מטרים מעל פני הים.

=== תת-רכסים ===
רכסי הארט כוללים את הרכסים הבאים:
* רכסי מיסינצ'ינקה (בין מעבר פיין ועד מעבר מנקמן מדרום)
** רכס מרי
** רכס פיוניר
* רכס סוליטיוד

==מקור השם==
רכסי הארט נקראים על שמו של ראש ממשלת קולומביה הבריטית ג'ון הארט. שם ההרים אומץ רשמית ב-24 בפברואר 1964.

== כלכלה ==
ברכסי הארט מספר רב של מכרות פחם גדולים.

==לקריאה נוספת==
<div class="mw-content-ltr">* Holland, Stuart S. [https://web.archive.org/web/20160304185301/http://www.empr.gov.bc.ca/Mining/Geoscience/PublicationsCatalogue/BulletinInformation/BulletinsAfter1940/Documents/Bull48-txt.pdf Bulletin 48: Landforms of British Columbia--A Physiographic Outline] K. M. MacDonald, Province of British Columbia. p. 89</div>

==קישורים חיצוניים==

* [https://apps.gov.bc.ca/pub/bcgnws/names/7728.html רכסי הארט] באתר ממשלת קולומביה הבריטית
* [https://pubs.usgs.gov/pp/p1386j/canadianrockies/canrock.txt קרחונים ברכסי הארט] פרסומי הסקר הגאולוגי של ארצות הברית
* [http://www.peakbagger.com/range.aspx?rid=1401 רכסי הארט] באתר peakbagger
* [http://www.summitsearch.org/places/hart-ranges רכסי הארט] באתר summitsearch
* [https://mapcarta.com/24288960 תצלום לוויין ומידע גאוגרפי]
* [https://www.yr.no/place/Canada/British_Columbia/Hart_Ranges/ מזג אוויר עדכני ברכסי הארט]
** [https://www.yr.no/place/Canada/British_Columbia/Hart_Ranges/statistics.html סטטיסטיקות מזג אוויר עבור רכסי הארט]

== הערות שוליים ==

הארט
הארט
א-סורה

א-סורה הוא כפר פלסטיני הממוקם כ-15 ק"מ דרומית מערבית לחברון. הכפר נמצא בקצה הדרומי של נפת חברון ובדרום הר חברון. לפי נתוני הלשכה הפלסטינית המרכזית לסטטיסטיקה, בשנת 2016 מנתה האוכלוסייה בכפר כ-2,542 תושבים. שירותי הבריאות העיקריים של הכפר מתקבלים בכפר אמריש.
==קישורים חיצוניים==
*Survey of Western Palestine, Map 21: [http://www.iaa-archives.org.il/zoom/zoom.aspx?folder_id=93&type_id=6&id=8383 IAA], Wikimedia commons
*[http://vprofile.arij.org/hebron/pdfs/As%20Sura.pdf As Sura Village (fact sheet)]
*[http://vprofile.arij.org/hebron/pdfs/As%20Sura_pr_en.pdf As Sura village profile]
*[http://vprofile.arij.org/hebron/images/As%20Sura%20Areal%20Photo.jpg As Sura aerial photo]
*[http://vprofile.arij.org/hebron/pdfs/needsfordevelopment/As%20Sura_vp_en.pdf The priorities and needs for development in As Sura village based on the community and local authorities' assessment]
== הערות שוליים ==

קטגוריה:נפת חברון
קטגוריה:הרשות הפלסטינית: יישובים
קטגוריה:הרי יהודה
הטבח בתיכון דאגלס

הטבח בתיכון מרג'ורי סטונמן דאגלס היה אירוע ירי בבית ספר שהתרחש בעיר פארקלנד שבמטרופולין אזור מיאמי בדרום פלורידה, ב־14 בפברואר 2018. באירועי נרצחו בו 17 בני אדם ו־14 אחרים אושפזו. היורה נעצר והועבר לבית חולים. זה האירוע הקטלני ביותר שאירע בבית ספר תיכון בהיסטוריה המודרנית של ארצות הברית.

ב-13 באוקטובר 2022 נגזר על קרוז עונש 34 מאסרי עולם.<ref></ref>

==הטבח==
הירי בוצע ב־14 בפברואר 2018, בשעה 14:40 בבית הספר התיכון ע"ש מארג'ורי סטונמן דאגלס (Marjory Stoneman Douglas High School) בפארקלנד שבמחוז ברווארד, פלורידה. היורה נכנס לבניין תלמידי כיתות י' והפעיל את אזעקת האש. הוא חבש מסכת גז, ונשא פצצות עשן בידיו. הוא היה חמוש ברובה רמינגטון. כאשר התלמידים החלו לצאת פתח באש. הצוות והתלמידים שמעו ירי, ואז הופעל "קוד אדום" והוטל סגר על האזור. בירי נהרגו 17 בני אדם ורבים אחרים נפצעו, 14 מהם אושפזו.

בין ההרוגים היו שלושה מבוגרים, חמישה תלמידים בגילאי 16-18 ותשעה תלמידים בגילאי 14-15.

==היורה==
[[תמונת מעצר של קרוז, משרד השריף של מחוז ברוארד]]
היורה, שזוהה מאוחר יותר על ידי המשטרה כניקולס קרוז, בן 19, תלמיד לשעבר בבית הספר, שסולק ממנו בשל בעיות משמעת, נמלט בתחילה מהזירה עם תלמידים שנמלטו מבית הספר. הוא נתפס מאוחר יותר על ידי המשטרה והועבר לאשפוז בבית חולים. לאחר האירוע, התגלו בחשבון האינסטגרם שלו תמונות של כלי נשק ובאתרים אחרים איומים שכתב, ביניהם "אני רוצה לירות באנשים עם ה-AR-15 (דגם של רובה, ) שלי", "אני רוצה למות כשהרגתי מלא אנשים" ו"אני הולך להרוג אנשי אכיפת חוק". נציג של הממשל האמריקאי אמר כי הרובה ששימש את היורה, נקנה כדין, לאחר בדיקת רקע.

לאחר הטבח הודיע ה-FBI כי כחודש לפני מסע הירי קיבלו אנשי הסוכנות מידע (טיפ) שניקולס קרוז השיג נשק ומתכוון לתקוף, אך הוא לא טופל לפי הנהלים. בעקבות זאת קרא מושל פלורידה הרפובליקני, ריק סקוט, לראש ה-FBI כריסטופר ריי להתפטר מתפקידו.

באוקטובר 2021 הודה ניקולס קרוז באשמה במשפטו. גזר הדין היה אמור להינתן בחודש ינואר 2022 אך נדחה לפברואר, ואז לאפריל ול-21 ביוני, לבסוף הוא נדחה ל-27 ביוני ולבסוף ל-18 ביולי.

ב-13 באוקטובר 2022, המליץ חבר המושבעים לשופטת במשפטו של קרוז להטיל עליו מאסר עולם. לפחות אחד המושבעים התנגד לעונש המוות, ומאחר ובמדינת פלורידה הטלת עונש מוות מחייבת המלצה של כל חבר המושבעים - נידון קרוז למאסר עולם.

==ראו גם==
* הטבח בתיכון קולומביין
* הטבח בתיכון אוקספורד

==קישורים חיצוניים==

* 
==הערות שוליים==

קטגוריה:רצח המוני
תיכון דאגלס
קטגוריה:2018 בארצות הברית
קטגוריה:התקפות על בתי ספר בארצות הברית
קטגוריה:ארצות הברית: פיגועי ירי
קטגוריה:רצח ילדים בארצות הברית
קטגוריה:ירי המוני בארצות הברית
מיצובישי דיון

מיצובישי דיון (ביפנית: 三菱・ディオン) הוא מיניוואן מבית מיצובישי מוטורס היפני, אשר יוצר משנת 2000–2005, לדגם 5 דלתות ו-7 מקומות ישיבה. הוא נקרא על שם האל הכתוני דיוניסוס. הוצג לראשונה בתערוכת המכוניות בטוקיו ב-1999 ועד 2005 יוצרו ממנו 65,000 יחידות.

==דגמים==
* "TA-CR5W" (מנוע 1,843 סמ"ק, טורבו)
* "TA-CR6W" (מנוע 1,999 סמ"ק)
* "TA-CR9W" (מנוע 1,997 סמ"ק)

===סוגי הנעה===
* הנעה 2x4
* הנעה 4x4

==תמונות==
<gallery mode="packed" heights="130">
קובץ:Mitsubishi Dion 003.JPG | מיצובישי דיון
קובץ:Mitsubishi Dion 002.JPG | מיצובישי דיון
</gallery>

==קישורים חיצוניים==

* 
* 

==הערות שוליים==

קטגוריה:מיניוואנים
קטגוריה:דגמי מכוניות שהושקו ב-1999
קטגוריה:כלי רכב יפניים
דיון
קטגוריה:רכבי שטח ופנאי גדולים
מיצובישי סטריון

מיצובושי סטריון (ביפנית: 三菱・スタリオン, באנגלית: Mitsubishi Starion) היא מכונית ספורט בתצורת הצ'בק קופה, 3 דלתות, מתוצרת ההתאגיד הרב-לאומי מיצובישי מוטורס היפני, אשר יוצרה בין השנים 1982–1989.

==תצורות "מיצובישי סטריון"==

* גוף רכב צר (1,685 מ"מ, יוצר בין השנים 1982-1987)
* גוף רכב רחב 1,735 מ"מ, יוצר בין השנים 1982-1987)
==דגמי "מיצובושי סטריון" (ביפן)==
* GX (יוצר בין השנים 1982-1983)
* GSR-I (יוצר בין השנים 1982-1984)
* GSR-II (יוצר בין השנים 1982-1984, ובין השנים 1985-1986)
* GSR-III (יוצר בין השנים 1982-1984, ובין השנים 1985-1986)
* GSR-X (יוצר בין השנים 1982-1984, ובין השנים 1985-1986)
* GSR-V (יוצר בין השנים 1985-1986)
* GSR-V (יוצר בין השנים 1986-1987)
* GSR-VR (יוצר בין השנים 1987-1989, דגמי "בסיס רחב")

==דגמי "מיצובישי סטריון" שיוצאו לאוסטרליה==
סדרות J: (באנגלית: J codes)
* JA (יוצר בין השנים 1982-1984)
* JB (יוצר בין השנים 1985-1984)
* JD (יוצר בין השנים 1987-1985)

==דגמי "מיצובישי סטריון" שיוצאו לצפון אמריקה==
* דגם בסיס (יוצר בשנת 1983)
* LS (יוצר בין השנים 1983-1985)
* LE (יוצר בין השנים 1987-1984)
* ES (יוצר בין השנים 1985-1984)
* ESI (יוצר בין השנים 1988-1985)
* ESI-R (יוצר בין השנים 1989-1986)

===דגמי "מיצובישי סטריון" בשמות היצרניות האמריקאיות: Chrysler/Dodge/Plymouth===

* LE
* TSI (דגמים בעלי "גוף רחב", יוצר בין השנים 1986-1989)
* Technica

===דגמי "מיצובישי סטריון" שיוצאו לאירופה===
* EX II
* EX (דגם מהודר)
* טורבו (דגם בסיס)

==תאוצות "מיצובישי סטריון"==
* בין 0-96.5 קמ"ש (0-60 מייל) 7.5/7.6 שניות (מנוע 1,997 סמ"ק המפיק 170 כ"ס)
* בין 0-96.5 קמ"ש (0-60 מייל) 7.0 שניות (מנוע 1,997 סמ"ק המפיק 180 כ"ס)
* בין 0-96.5 קמ"ש (0-60 מייל) 7.8 שניות (מנוע 2,555 סמ"ק המפיק 155 כ"ס)

== תמונות ==
<gallery mode="packed" heights="130">
קובץ:1983 Mitsubishi Starion (8494716022).jpg | "מיצובישי סטריון", שנת 1983
קובץ: 1985 Mitsubishi Starion JB (17026994952).jpg| "מיצובישי סטריון", שנת 1985, דגם "JB"
קובץ:MITSUBISHI STARION Turbo dutch licence registration GN-HZ-12 pic1.JPG | "מיצובישי סטריון"
קובץ: 1985 Mitsubishi Starion JB (17028468325).jpg | "מיצובישי סטריון", שנת 1985, דגם "JB"
קובץ: WidebodyStarion.jpg | "מיצובישי סטריון"
קובץ:1988 Mitsubishi Starion Turbo 2.0.jpg | "מיצובישי סטריון", שנת 1988
קובץ:Mitsubishi Starion.jpg | "מיצובישי סטריון"
קובץ:87EscortStarion.jpg | "מיצובישי סטריון"
קובץ:MitsuStarion.JPG | "מיצובישי סטריון"

</gallery>

==ראו גם==
* מיצובישי מוטורס
* מיצובישי גאלאנט למבדה
==קישורים חיצוניים==

* 
* 

==הערות שוליים==

קטגוריה:מכוניות ספורט
קטגוריה:מכוניות קופה
קטגוריה:דגמי מכוניות שהושקו ב-1982
קטגוריה:כלי רכב יפניים
סטריון
אברי גביש

אברהם אברי גביש (16 ביוני 1927 – 24 בפברואר 2007), היה מאמן שחייה בכיר ישראלי, חבר מרכז הפועל. בשנת 1976 שימש מאמן נבחרת ישראל לתחרות שמונה האומות ומספר פעמים שימש גם כמנהל המשלחת לתחרות זו.

בשנת 1995 זכה גביש בעיטור "לאיש כפועלו".

== ביוגרפיה ==
גביש נולד בבודפשט שבהונגריה בנם של לילי ויצחק. גביש התגורר בקיבוץ בית קמה עם רעייתו הגר ושני בניו, דן וניר. הוא עבד כמנהל החשבונות של הקיבוץ. בנו בכורו , שרת בסיירת שקד ונהרג בשעת מילוי תפקידו במתקן אימונים בכרם מהר"ל ב-17 בפברואר 1969.

גביש אימן את קבוצת השחייה של הפועל בית קמה ובהמשך את קבוצת הפועל בני שמעון. בין השחיינים הבולטים שאימן גביש, נמנה השחיין האולימפי: יואב ברוק ואלופי ושיאני ישראל בשחייה: אלון אקר, רותם גרטל, זוהר וייס, ישי ורדי, יעל נתנאל, ברק עטר ורותם פורת.

גביש הוציא לאור ספר "סיפור משפחתי".

== קישורים חיצוניים ==

* 
* 

== הערות שוליים ==

קטגוריה:מאמני שחייה ישראלים
קטגוריה:עסקני ספורט ישראלים
קטגוריה:פעילים פוליטיים ישראלים
קטגוריה:ישראלים ילידי הונגריה
קטגוריה:אישים הקבורים בבית הקברות קריית שאול
קטגוריה:בית קמה: אישים
קטגוריה:אבות שכולים: חללי צה"ל
קטגוריה:ישראלים שנולדו ב-1927
קטגוריה:ישראלים שנפטרו ב-2007
מעבר טונקין

מעבר טונקין (באנגלית: Tonquin Pass) הוא מעבר הרים בהרי הרוקי הקנדיים, שגובהו 1,948 מטרים מעל פני הים. מעבר ההרים מקשר בין עמק טונקין בשטח הפארק הלאומי ג'ספר בפרובינציית אלברטה, לבין הפארק הפרובינציאלי הר רובסון בפרובינציית קולומביה הבריטית שבקנדה.

מעבר ההרים ממוקם על קו פרשת המים של אמריקה, ועל הגבול בין פרובינציית אלברטה לפרובינציית קולומביה הבריטית, שעובר לאורך קו פרשת המים באזור זה.

== קישורים חיצוניים ==
* [https://apps.gov.bc.ca/pub/bcgnws/names/20969.html מעבר טונקין] באתר ממשלת קולומביה הבריטית
* [https://mapcarta.com/24680984 תצלום לוויין ומידע גאוגרפי]
* [http://www.spiralroad.com/tonquin-pass/ מקור שם המעבר]
* [https://bivouac.com//PassxPg.asp?PassxId=1206 מעבר טונקין] באתר אציקלופדיית ההרים הקנדית
* [https://www.yr.no/place/Canada/Alberta/Tonquin_Pass/ מזג אוויר עדכני עבור מעבר טונקין]
** [https://www.yr.no/place/Canada/Alberta/Tonquin_Pass/statistics.html סטטיסטיקות מזג אוויר עבור מעבר טונקין]

==הערות שוליים==

קטגוריה:הרי הרוקי הקנדיים
קטגוריה:קו פרשת המים של אמריקה
קטגוריה:הפארק הלאומי ג'ספר
טונקווין
טונקווין
ג'ייסון קני

ג'ייסון פרנסיס קני (באנגלית: Jason Francis Kenny; נולד ב-23 במרץ 1988) הוא רוכב אופניים בריטי לשעבר. קני הוא בעל תשע מדליות מהמשחקים האולימפיים מהן שבע מדליות זהב. הוא בעל עשר מדליות מאליפויות העולם, מהן שלוש מזהב.

== ביוגרפיה ==
קני נולד בבולטון שבאנגליה, בנם של לורן ומייקל. כנער זכה במספר תארים באליפויות העולם ובאליפויות אירופה ברכיבה על אופניים.

הוא נבחר לסגל בריטניה לאולימפיאדת בייג'ינג (2008) כחלק מקבוצת הספרינט וזכה עמה במדליית הזהב הקבוצתית ובמדליית כסף במרוץ האישי, לאחר עמיתו כריס הוי. באולימפיאדת לונדון (2012) זכה בשתי מדליות זהב, בספרינט ובספרינט קבוצתי. באולימפיאדת ריו דה ז'ניירו (2016) זכה בשלוש מדליות זהב: בספרינט, קיירין ובספרינט קבוצתי. באולימפיאדת טוקיו זכה במדליית זהב בקיירין, ובמדליית כסף עם נבחרת בריטניה בספרינט הקבוצתי וסיים שמיני בספרינט האישי. הוא פרש מרכיבה תחרותית בפברואר 2022. הוא מחזיק בשיא הזכיות של ספורטאי בריטי במדליות זהב, ומחזיק גם בשיא לכמות המדליות הכוללת. כמו כן הוא מחזיק בשיא הזכיות במשחקים האולימפיים לרוכב אופניים. בזכות הישגיו עוטר למפקד במסדר האימפריה הבריטית.

קני נישא בספטמבר 2016 ללורה טרוט, אף היא אלופת עולם ואלופה אולימפית ברכיבה. הם הורים לבן אחד.

==קישורים חיצוניים==

* [https://www.jasonkenny.org/ אתר האינטרנט של ג'ייסון קני]

קטגוריה:אלופים אולימפיים: רוכבי אופניים
קטגוריה:רוכבי אופניים בריטים
קטגוריה:רוכבי אופניים: אלופי עולם
קטגוריה:מפקדים במסדר האימפריה הבריטית
קטגוריה:אלופים אולימפיים מבריטניה
קטגוריה:רוכבי אופניים באולימפיאדת בייג'ינג (2008)
קטגוריה:רוכבי אופניים באולימפיאדת לונדון (2012)
קטגוריה:רוכבי אופניים באולימפיאדת ריו דה ז'ניירו (2016)
קטגוריה:זוכי מדליית כסף אולימפית
קטגוריה:בריטים שנולדו ב-1988
קטגוריה:רוכבי אופניים באולימפיאדת טוקיו (2020)
קטגוריה:אלופים אולימפיים בריטים באולימפיאדת טוקיו (2020)
אגם ויליסטון

אגם ויליסטון (באנגלית: Williston Lake) הוא מאגר מים שנוצר עקב הקמת סכר ו. א. ס. בנט הממוקם בצפון-מרכז פרובינציית קולומביה הבריטית שבקנדה.

== גאוגרפיה ==
האגם ממלא את האגן העליון של נהר פיס לכיוון בקע הרי הרוקי. שטחו הכולל של האגם 1,761 קמ"ר והוא האגם הגדול ביותר בקולומביה הבריטית, ומאגר המים השביעי בגודלו בעולם (לפי נפח) – נפחו של האגם 70.3 קילומטר מעוקב. עומקו המקסימלי של האגם 166 מטרים ועומקו הממוצע הוא 43.3 מטרים. אורך חופי האגם 1,770 ק"מ.

ישנם מספר פארקים פרובינציאליים לחופיו של האגם, ובהם הפארק הפרובינציאלי אגמי מוסקווייט, הפארק הפרובינציאלי רכס באטלר, הפארק הפרובינציאלי אגמי הת'ר-דינה והפארק הפרובינצילי אד ברד-אסטלה.

=== יובלים ===
את האגם מזינים הנהרות הבאים:
* נהר פינלי
* נהר אומינקה
* נהר אינג'ניקה
* נהר אוספיקה
* נהר פארסניפ
* נהר מנסון
* נהר ניישן
* נחל קלירווטר
* נהר נבשה
* נחל קרבון

== היסטוריה ==
האגם נוצר בשנת 1968 עקב הקמת סכר ו. א. ס. בנט על נהר פיס. הקמת הסכר הציפה את האדמות של האבוריג'ינים (האומה הראשונה) ציי קה דנה.

המאגר נקרא על שם ריי גיליס ויליסטון, באותה עת שר האדמות, היערות ומקורות המים. שם האגם אומץ רשמית ב-13 במרץ 1969.
דוברה על אגם ויליסטון

==תיירות==
בחודשי הקיץ האגם משמש לדיג, ובחודשי החורף האגם קופא ומשמש לנסיעת אופנועי שלג והחלקה על הקרח.

== קישורים חיצוניים ==

* 
* [https://apps.gov.bc.ca/pub/bcgnws/names/23036.html אגם ויליסטון] באתר ממשלת קולומביה הבריטית
* [http://www.thecanadianencyclopedia.ca/en/article/williston-lake/ ההיסטוריה של אגם ויליסטון]
* [http://www.bcadventure.com/adventure/explore/peace/lakes/williston.htm אגם ויליסטון] באתר bcadventure
* [https://www.anglersatlas.com/place/145045/williston-lake מפת אגם ויליסטון והאגמים הסמוכים]
* - דיג באגם ויליסטון
* - דיג באגם ויליסטון
* [https://www.yr.no/place/Canada/British_Columbia/Williston_Lake/ תחזית מזג אוויר עדכנית לאגם ויליסטון]
** [https://www.yr.no/place/Canada/British_Columbia/Williston_Lake/statistics.html סטטיסטיקות מזג אוויר לאגם ויליסטון]

== הערות שוליים ==

ויליסטון
לורה קני

לורה רבקה קני (באנגלית: Laura Rebecca Kenny; נולדה ב-24 באפריל 1992) היא רוכבת אופניים בריטית. קני זכתה בחמש מדליות זהב במשחקים האולימפיים, יותר מכל ספורטאית בריטית אחרת וכן במדליית כסף אחת. היא בעלת 15 מדליות מאליפויות העולם, מהן שבע מזהב, בעלת 18 מדליות מאליפות אירופה מהן 14 מדליות זהב ופעמיים אלופת משחקי חבר העמים הבריטי (גלאזגו 2014, ברמינגהאם 2022).

== ביוגרפיה ==
קני נולדה בהארלו שבמחוז אסקס באנגליה, בתם של גלנדה ואדריאן טרוט (Trott). 

היא נבחרה לסגל בריטניה לאולימפיאדת לונדון (2012), זכתה במדליית זהב בתחרות האומניאום (קרב רב) ובמדליית זהב כחלק מקבוצת המרדף, עמה הייתה שותפה גם לקביעת שיא עולם. באולימפיאדת ריו דה ז'ניירו (2016) הגנה על תוארה בשתי התחרויות, ופעם נוספת הייתה שותפה לקביעת שיא עולם. בזכות הישגיה עוטרה למפקדת במסדר האימפריה הבריטית.

קני נישאה בספטמבר 2016 לג'ייסון קני, אף הוא אלוף עולם ואלוף אולימפי ברכיבה. הם הורים לבן אחד.

==קישורים חיצוניים==

* 

קטגוריה:אלופות אולימפיות: רכיבת אופניים
קטגוריה:רוכבות אופניים בריטיות
קטגוריה:אלופות עולם ברכיבת אופניים
קטגוריה:אלופות אולימפיות מבריטניה
קטגוריה:רוכבות אופניים באולימפיאדת לונדון (2012)
קטגוריה:רוכבי אופניים באולימפיאדת ריו דה ז'ניירו (2016)
קטגוריה:רוכבות אופניים בריטיות באולימפיאדת ריו דה ז'ניירו (2016)
קטגוריה:רוכבות אופניים באולימפיאדת טוקיו (2020)
קטגוריה:משתתפות בריטיות באולימפיאדת טוקיו (2020)
קטגוריה:זוכי מדליית כסף אולימפית בריטים באולימפיאדת טוקיו (2020)
קטגוריה:זוכות מדליית כסף אולימפית: רכיבת אופניים
קטגוריה:מפקדים במסדר האימפריה הבריטית
קטגוריה:זוכות מדליית כסף אולימפית מבריטניה
קטגוריה:נושאי דגל בריטניה באולימפיאדה
קטגוריה:בריטיות שנולדו ב-1992
קטגוריה:בריטים שנולדו ב-1992
החלטה 61 של מועצת הביטחון של האו"ם

החלטה 61 של מועצת הביטחון של האו"ם היא החלטה של מועצת הביטחון של האו"ם שהתקבלה ב-4 בנובמבר 1948 על ידי מועצת הביטחון של האומות המאוחדות.

ההחלטה קבעה כי הפסקת האש שנקבעה בהחלטה 54 של מועצת הביטחון של האו"ם תישאר בתוקף עד שיושג הסדר שלום של המצב העתידי של ארץ ישראל. לשם כך הורתה המועצה על נסיגת הכוחות באזור בחזרה לעמדות שהיו ב-14 באוקטובר 1948, כאשר המתווך בפועל הוסמך לקבוע קווים זמניים שמעבר להם לא תתרחש תנועת חיילים. כמו כן קבעה המועצה כי אזורם נייטרליים ייקבעו באמצעות משא ומתן בין הצדדים, ובמידה והמשא ומתן ייכשל, אז בהחלטת המתווך בפועל.

ההחלטה התקבלה עקב מבצע יואב, בין 15 ל־22 באוקטובר 1948, בו כבשו כוחות ישראלים שטחים במרחבי הנגב.

ההחלטה גם מינתה ועדה המורכבת מחמש החברות הקבועות במועצה, יחד עם בלגיה וקולומביה, לייעץ למתווך בפועל, ואם אחד הצדדים או שניהם לא יעמדו בהחלטה, ימליץ המתווך למועצה על אילו צעדים נוספים לקחת במסגרת הפרק השביעי של מגילת האומות המאוחדות.

תשע מדינות תמכו בהחלטה, הרפובליקה הסובייטית הסוציאליסטית האוקראינית התנגדה וברית המועצות נמנעה.

==ראו גם==
* החלטה 54 של מועצת הביטחון של האו"ם
* מלחמת העצמאות

==קישורים חיצוניים==
*[https://undocs.org/S/RES/61(1948) נוסח ההחלטה]

== הערות שוליים ==

61
61
קטגוריה:מלחמת העצמאות
סרג'נט יורק (סרט)

סרג'נט יורק (באנגלית: Sergeant York) הוא סרט ביוגרפי מלחמתי משנת 1941 על חייו של אלווין יורק, מהחיילים האמריקאים המעוטרים ביותר במלחמת העולם הראשונה.

הבמאי הוא הווארד הוקס והתסריט מבוסס על יומנו של יורק שעובד לרומן על ידי טום סקייהיל בשנת 1928.

ב-2003 נבחר הסרט לשימור בארכיון הסרטים הלאומי של ארצות הברית בספריית הקונגרס על חשיבותו התרבותית, ההיסטורית והאסתטית.

הסרט היה במקום ראשון בהכנסות בשנת 1941. הוא הוקרן בעת שארצות הברית נכנסה למלחמת העולם השנייה ונוצל לשם תעמולה לגיוס חיילים ואגרות מלחמה.

מכון הסרטים האמריקאי קבע ב-2003 את דמותו של אלווין יורק בסרט זה ברשימת 50 הגיבורים בקולנוע האמריקאי.

==תקציר העלילה==
אלווין יורק (גרי קופר) הוא חקלאי דל אמצעים הגר בכפר קטן בטנסי, ומפרנס בקושי את אמו האלמנה (מרגרט ויצ'רלי), אחיו ואחותו. את תסכולו הוא פורק בהתנהגות פרועה של שתיית אלכוהול וקטטות.

אמו מבקשת מהכומר (וולטר ברנן) שישוחח עם בנה וינסה להחזירו למוטב דרך הדת.

אלווין מתאהב באחת מבנות הכפר, גרייסי ויליאמס (ג'ואן לסלי). כדי לקנות את ליבה הוא מנסה לקנות חלקת אדמה פורייה. הוא מעביר למוכר את פרדתו וציוד נוסף, ואת שאר הכסף הוא צריך לגייס תוך 60 יום. הוא עובד בפרך, וגם זוכה בכספי התחרות בקליעה, אך כשהוא מגיע עם הכסף מסתבר שעברו יותר מ-60 יום, והקרקע נמכרה לאחר. הוא מתחיל לשתות ומתכנן נקמה, אך כאשר הוא רוכב בחזרה לביתו מתחיל גשם שוטף וסופת ברקים. הוא נפגע על ידי ברק ומושלך ארצה, אך ניצל ומגיע לכנסייה בה מנהל הכומר מסע התעוררות בשירה. אלווין נסחף לדת, נרגע ומחליט לשנות את התנהגותו.

כשמגיעה פקודת ההתייצבות לצבא, מסרב אלווין להתגייס מבחינה מצפונית, כי הדת אוסרת להרוג. בעזרת הכומר הוא כותב מכתבים לצבא, אך נדחה ברמות שונות.

לבסוף הוא מתגייס ומגיע למחנה אימונים בג'ורג'יה, שם מבחינים ביכולתו בתור צלף ומעלים אותו לדרגת קורפורל.

יורק מועבר באנייה עם יחידתו לצרפת, והם משתתפים בהתקפה בחזית מאז - ארגון ב-8 באוקטובר 1918. על יחידתו נורית אש רצחנית ממכונות ירייה של הגרמנים, ורבים מהם נהרגים. יורק מוצא את עצמו בודד ולא פגוע מבין המש"קים. הוא מאגף בשקט את הגרמנים, ומפיל זה אחר זה את הגרמנים על ידי צליפות מרובה ואקדח. הם נכנעים ואלווין מכריח את המפקד הגרמני להורות לגרמנים בעמדה נוספת להיכנע. סך הכול שובה יורק 132 גרמנים ומוביל אותם לקווי האמריקאים.

יורק מקבל מדליה מגנרל פוש, ובשובו לארצות הברית הוא מתקבל כגיבור בניו יורק, ומוענקת לו מדליית הכבוד של ארצות הברית.

הוא מתקבל במלון וולדורף אסטוריה על ידי חבר הקונגרס קורדל הול שמציע לו 250,000 דולר, אך יורק מסרב לקבל פרס על מה שהיה חייב לעשות למען מדינתו.

הוא חוזר לעיירתו ומתקבל בכבוד מלכים על ידי אנשי העיירה, משפחתו ואהובתו גרייסי המודיעה לו כי מדינת טנסי קנתה עבורם חווה חקלאית.

==פרסים ומועמדויות==
גרי קופר זכה בפרס אוסקר לשחקן הטוב ביותר

ויליאם הולמס זכה בפרס אוסקר לעריכה הטובה ביותר

כן היה הסרט מועמד לעוד תשעה פרסי אוסקר: הסרט הטוב ביותר, הבימוי, הצילום, העריכה, העיצוב האמנותי, המוזיקה, הסאונד, שחקני משנה (וולטר ברנן ומרגרט ויצ'רלי).

==קישורים חיצוניים==

* 
* [https://www.youtube.com/watch?v=p1vYUn2PRas קדימון לסרט סרג'נט יורק], באתר יוטיוב

קטגוריה:סרטי 1941
קטגוריה:סרטים באנגלית
קטגוריה:סרטים ביוגרפיים אמריקאיים
קטגוריה:סרטי שחור-לבן אמריקאיים
קטגוריה:סרטי מלחמת העולם הראשונה
קטגוריה:סרטי האחים וורנר
קטגוריה:סרטים אמריקאיים מבוססי ספרים
קטגוריה:זוכי אוסקר: העריכה הטובה
קטגוריה:סרטי גרי קופר
ZNS-TV

ZNS-TV הוא משדר הטלוויזיה הלאומי המופעל על ידי תאגיד השידור של איי בהאמה.

שני משדרי ZNS-TV - המשרתים את נסאו ופריפורט - הם תחנות השידור האלחוטיות היחידות באיי בהאמה; שאר המדינה יכולה לצפות בערוצים אלו (ובערוץ פרטי נוסף) באמצעות חברה פרטית, בעלת רישיון בלעדי להפעלת שירותי טלוויזיה בכבלים עד לשנת 2009.

== היסטוריה ==
הערוץ החל את דרכו בשנת 1977 כשהחל לשדר תוכניות בידור, חינוך ואקטואליה לתושבי איי בהאמה.

באוקטובר 2010 תאגיד השידור של איי בהאמה (ה-BCB) עבר שינוי מבני משמעותי. כ-80 עובדים פוטרו, פיטורים שהציתו ויכוח ציבורי נוסף. מבין המפוטרים היו כאלו שבחרו בחבילת פיצויים שהוצעה על ידי הממשלה, וכאלו שרצו לנתק את הקשר שלהם עם תאגיד השידור של המדינה. ממשלות אחרות הכריזו כי ה-BCB מהווה נטל משמעותי על התקציב הציבורי מזה שנים, ויש לו מעט מאוד הכנסות.

ב-14 בדצמבר 2011 הודיעה ZNS-TV כי היא מתכננת להמיר את שידוריה לשידורים דיגיטליים, עם היכולת להוסיף האזנה ניידת.

== הנהלה ==
* מנכ"לית: דיאנה סוואן (נכון ל-2018).
* סגן מנכ"לית: קייליזר דבו לקס (נכון ל-2018).
* מפקח פיננסי: יוג'ין היגס (נכון ל-2018).

== קישורים חיצוניים ==
* 
* [http://radiostationworld.com/ TV Radio World]

== הערות שוליים ==

קטגוריה:ערוצי טלוויזיה
השתקפות מאך

השתקפות מאך היא תופעה בזרימה דחיסה המתארת תבנית החזרת גלי הלם ממשטח קשיח, ונקראת על שם הפיזיקאי ארנסט מאך.

השתקפות מאך יכולה להתקיים בתנועות יציבות, פסאודו-יציבות ובלתי-יציבות. כאשר גל הלם, אשר נע במהירות קבועה, מתקדם על טריז מוצק. הזרימה הנוצרת על ידי ההלם פוגעת בפני הטריז ויוצרת גל הלם מוחזר שני, זאת כדי לסובב את הזרימה כך שתהיה מקבילה לפני הטריז. ביחס לנקודת ההשתקפות, הזרימה יציבה באופן מקומי, והזרימה במצב פסאודו-יציב. כאשר הזווית בין הטריז לבין גל ההלם הראשוני גדולה מספיק, גל הלם מוחזר יחיד אינו מסוגל לסובב את הזרימה לכיוון מקביל לפני הטריז ומתרחש מעבר להשתקפות מאך.

במצב של זרימה עמידה, אם טריז מונח בזרימה על קולית קבועה, כך שגל ההלם המאונך 'המחובר' אליו פוגע בקיר שטוח המקביל לזרימה המציפה, גל ההלם הופך את הזרימה לכיוון פני הקיר ולכן נדרש גל הלם מוחזר נוסף כדי להפוך את הזרימה חזרה לכיוון מקביל לפני הקיר. כאשר זווית גל ההלם עולה על ערך מסוים, לא ניתן להסיט את הזרימה בחזרה לכיוון מקביל לקיר על ידי גל הלם מוחזר אחד ומתרחש אפקט השתקפות מאך.

השתקפות מאך מורכבת משלושה גלי הלם הנקראים: גל ההלם הראשוני, גל ההלם המוחזר ו'גזע מאך' (Mach stem), וכמו כן קיים קו החלקה (slip line). הנקודה בה נפגשים שלושת גלי ההלם נקראת "הנקודה המשולשת" (triple point) בשני ממדים, או 'הלם להלם' (shock-shock) בשלושה ממדים.

== סוגים שונים של השתקפות מאך ==
הסוג היחיד של השתקפות מאך האפשרית בזרימה עמידה הוא השתקפות מאך ישירה, שבה גזע מאך הוא קמור 'קדימה' ביחס לזרימה המציפה, ושיפוע קו ההחלקה מוטה לכיוון הטריז.

מאמרים מהשנים 2012–2013, מציגים סוג נוסף של גלי הלם, בתצורה עם זווית שלילית של השתקפות בזרימה עמידה.

בזרימה פסאודו-יציבה, הנקודה המשולשת מתרחקת מהמשטח המחזיר וההשתקפות היא השתקפות מאך ישירה. בזרימה בלתי-יציבה, ייתכן גם שהנקודה המשולשת תוותר נייחת יחסית למשטח המחזיר (השתקפות מאך נייחת), או תנוע לעבר המשטח המחזיר (השתקפות מאך הפוכה). בהשתקפות מאך הפוכה, גזע מאך הוא קמור לעבר הזרימה המתקרבת, וקו ההחלקה מתעקל בצורה 'החוצה' מהמשטח המחזיר. כל אחת מהתצורות הללו יכולה להניח את אחת משלוש האפשרויות הבאות: השתקפות מאך אחת (single-Mach reflection), 'השתקפות מאך-מעבר' (transitional-Mach reflection), והשתקפות מאך כפולה (double-Mach reflection).

== ראו גם ==
* גל הלם משופע

== לקריאה נוספת ==
<div class="mw-content-ltr">
* 
* 
* 
* 
</div>

== קישורים חיצוניים ==
<div class="mw-content-ltr">
* 
</div>
== הערות שוליים ==

2018 02
קטגוריה:מכניקת הזורמים
היום יום חמישי

"היום יום חמישי" הוא שיר ילדים שבוצע בערוץ הופ! בשנת 2016 והפך בישראל ללהיט ויראלי.

== רקע ==
היום יום חמישי הוא שיר מתוך סדרת סרטונים שהחלו להיות משודרים בערוץ הופ בשנת 2016. השיר נכתב על ידי רני מגר והולחן עלי ידי אמיר לקנר עבור הערוץ, כחלק מסדרת סרטוני איזה יום היום, שנועדו ללמד פעוטות וילדים את ימי השבוע. במסגרת הסדרה שודר בכל יום סרטון המתאים ליום בשבוע בו הוא שודר, מתוך שבעת ימי השבוע. במסגרת הסרטונים שרה ורוקדת קבוצה של ילדים בפארק, המחזיקים את האותיות בהן נכתבים ימי השבוע. מתוך סדרה זו בלט השיר המיועד ליום חמישי שהפך ללהיט ויראלי שמשותף רבות ברשתות החברתיות כאות שמחה לרגל סיום שבוע העבודה.

לשיר נוצרו גרסאות רבות שהופצו באמצעות האינטרנט והרשתות החברתיות בהן נראות דמויות שונות המרקדות בעליצות לצלילי הביצוע המקורי של השיר. השיר גם זכה לגרסה בתוכנית ארץ נהדרת.

באפריל 2016 רכשה חברת האופנה דלתא את הזכויות לשימוש בשיר עבור מסע הפרסום הקיצי של המותג, בעלות של כ-50 אלף שקל.

== קישורים חיצוניים ==

* [https://www.hop.co.il/כל_השירים/איזה-יום-היום-היום-יום-חמישי/page/2/ איזה יום היום], באתר ערוץ הופ
* [http://www.kikar.co.il/196323.html "היום יום חמישי": הטרנד שכבש את האינטרנט מגיע גם למגזר החרדי] באתר כיכר השבת, 31 במרץ 2016
* 

== הערות שוליים ==

קטגוריה:שירי 2016
קטגוריה:שירי ילדים
קטגוריה:שירים על יום חמישי
קטגוריה:מוזיקה: תופעות אינטרנט
קטגוריה:תופעות אינטרנט ישראליות
Me. I Am Mariah... The Elusive Chanteuse

Me. I Am Mariah... The Elusive Chanteuse (בעברית: אני. אני מריה... הזמרת החמקמקה) הוא אלבומה ה-12 של הזמרת מריה קארי אשר יצא ב-23 במאי 2014, דרך חברת ההקלטות דאף ג'אם אשר היה לאלבום הראשון הוציאה תחתם. את האלבום התחילה קארי להקליט עוד משנת 2011.

באותו זמן שכרה קארי את רנדי ג'קסון אשר ישמש כמנהל האישי שלה לאחר שהחליפה אותו בג'רמיין דופרי. באלבום מתארחים מספר אמנים ביניהם, מיגל, נאז, וייל ופביולוס. מרי ג'יי בלייג' ואר. קלי, אף הם גם מתארחים באלבום בתור זמרים אורחים בגרסה המורחבת של האלבום. בנוסף ניתן לשמוע באלבום גם את קולם של התאומים שלה.

== רקע והפקה ==
האלבום הופק על ידי קארי, ג'רמיין דופרי, בראיין מייקל קוקס, היט-בוי, ג'יימס רייט, מייק וויל מייד איט, דרהיל קמפר, הזבנגה, מיגל, האפי פרץ, דייוויס, ריי ריל, רודני ג'רקינס וקיו-טיפ. תחילה, היה האלבום אמור להשתחרר כבר בשנת 2012 והשם שלו היה אמור להיות "The Art of Letting Go" (על השם הסינגל מתוכו), ואילו סינגל הבכורה שלו היה אמור להיות השיר "(Triumphant (Get 'Em", אך לאחר יציאת השיר מריה הקליטה שירים נוספים עבור האלבום מה שגרם לה לדחות את האלבום מספר פעמים.

שם האלבום לקוח מתוך דיוקן עצמי שציירה קארי בגיל 3 ובו כתבה "Me. I Am Mariah", ואילו החלק השני של השם "The Elusive Chanteuse" לקוח מתוך אחד מהכינויים של הזמרת.

== סינגלים ==
מתוך האלבום שוחררו 4 סינגלים: הסינגל הראשון היה השיר "Beautiful#", דואט עם הזמר מיגל אשר זכה להצלחה בארצות הברית כאשר הגיע שם למקום ה-15 ואף זכה למעמד פלטינה. הסינגל השני מהאלבום "The Art of Letting Go" לא זכה להצלחה בשל היעדר קליפ.

הסינגל השלישי מהאלבום היה השיר "" אך למרות שיצא לו קליפ לא זכה להצלחה. הסינגל הרביעי והאחרון היה השיר "You Don't Know What to Do" בשיתוף עם הראפר וייל אשר לו במקור תוכנן קליפ אך במהלך הצילומים שברה קארי את ידה והקליפ בסוף לא יצא לאור. במספר מדינות, ביניהן ארצות הברית, שמו מדבקה על האלבום עם אזהרה להורים, מה שהביא להוצאה נוספת של האלבום בגרסה חלופית שמותאמות גם לקהל צעיר.

== ביקורת ==
האלבום זכה לביקורות חיוביות אך נכשל מבחינה מסחרית והפך לאלבום הכי פחות מצליח שלה בכל הקריירה. על מנת לקדם את האלבום קארי הופיעה במספר הופעות בתקשורת ואף יצאה לסיבוב הופעות לקידום האלבום.

== קישורים חיצוניים ==

==הערות שוליים==

קטגוריה:אלבומי מריה קארי
קטגוריה:אלבומים באנגלית
קטגוריה:אלבומים שהופקו על ידי ג'רמיין דופרי
קטגוריה:אלבומים שהופקו על ידי היט-בוי
קטגוריה:אלבומים שהופקו על ידי מייק ויל מייד איט
קטגוריה:אלבומים שהופקו על ידי רודני ג'רקינס
קטגוריה:אלבומי חברת דאף ג'אם
הר קיצ'נר

הר קיצ'נר (באנגלית: Mount Kitchener) הוא הר הממוקם בשדה הקרח קולומביה בשטח הפארק הלאומי ג'ספר בהרי הרוקי הקנדיים, בפרובינציית אלברטה שבקנדה.

ניתן לראות את ההר מהכביש המהיר אייספילדס, בסמוך למעבר סאנואפטה. גובהו של ההר 3,505 מטרים מעל פני הים, והוא ההר העשירי בגובהו באלברטה.

==היסטוריה==
===מקור השם===
השמו של ההר היה הר דאגלס. השם ניתן לו על ידי ג'. נורמן קולי, על שם הבוטנאי דייוויד דאגלס. בשנת 1916 שונה שם ההר לשמו הנוכחי, על שם לורד קיצ'נר, שנהרג זמן קצר לפני שינוי השם, במהלך מלחמת העולם הראשונה.

===הטיפוס על הפסגה ===
הראשונים שהגיעו לפסגת ההר היו אלפרד ג'י. סוטהיימר (Ostheimer), ומורה הדרך הנס פורר (Fuhrer), ב-3 ביולי 1927.

== קישורים חיצוניים ==

* [https://web.archive.org/web/20170810205903/https://www.peakware.com/peaks.php?pk=415 הר קיצ'נר] באתר peakware
* [https://www.summitpost.org/mount-kitchener/737868 הר קיצ'נר] באתר summitpost
* [https://mapcarta.com/24508560 תצלום לוויין של הר קיצ'נר]
* [https://www.mountain-forecast.com/peaks/Mount-Kitchener תחזית מזג אוויר עדכנית להר קיצ'נר, לפי גבהים]
** [https://www.yr.no/place/Canada/Alberta/Mount_Kitchener/data.html תחזית מזג אוויר להר קיצ'נר]
** [https://www.yr.no/place/Canada/Alberta/Mount_Kitchener/statistics.html סטטיסטיקות מזג אוויר להר קיצ'נר]

==הערות שוליים==

קיצ'נר
קיצ'נר
קיצ'נר
מעבר בוש

מעבר בוש (באנגלית: Bush Pass) הוא מעבר הרים בהרי הרוקי הקנדיים, בשטח הפארק הלאומי באנף, על הגבול בין פרובינציית אלברטה ופרובינציית קולומביה הבריטית שבקנדה. 

גובה המעבר 2,361 מטרים מעל פני הים.

המעבר הוא מוצאו של נהר ואלנסיאנס (אשר נקרא בעבר המזלג הדרומי של נהר בוש - South Fork Bush River), אחד מיובליו של נהר בוש .

==לקריאה נוספת==
<div class="mw-content-ltr">* J. Monroe Thorington, [https://books.google.co.il/books?id=N-5V8gefjjsC&pg=PA302&lpg=PA302&dq=%22Bush+Pass%22&source=bl&ots=V23CmA14Uq&sig=lrlt1QqG_iqoOgP2zmXOfWQt61g&hl=en&sa=X&ved=0ahUKEwiQue6f0KjZAhUGaFAKHScICSY4ChDoAQhDMAc#v=onepage&q=%22Bush%20Pass%22&f=false The Glittering Mountains of Canada: A Record of Exploration]</div>

== קישורים חיצוניים ==
* [https://apps.gov.bc.ca/pub/bcgnws/names/9892.html מעבר בוש] באתר ממשלת קולומביה הבריטית
* [http://www4.rncan.gc.ca/search-place-names/unique/IAKFM מעבר בוש] באתר ממשלת קנדה
* [https://mapcarta.com/24170472 תצלום לוויין ומידע גאוגרפי]
* [https://www.yr.no/place/Canada/Alberta/Bush_Pass/ מזג אוויר עדכני עבור מעבר בוש]
** [https://www.yr.no/place/Canada/Alberta/Bush_Pass/statistics.html סטטיסטיקות מזג אוויר עבור מעבר בוש]

==הערות שוליים==

קטגוריה:הפארק הלאומי באנף
קטגוריה:הרי הרוקי הקנדיים
קטגוריה:קולומביה הבריטית: מעברי הרים
TVNorge

TVNorge (בעבר נקרא TVN) הוא ערוץ טלוויזיה נורווגי, הנמצא בבעלות האחים וורנר דיסקברי .
הערוץ החל לשדר ב-5 בדצמבר 1988, והיה לערוץ הכלל-נורווגי הראשון הממומן משידור פרסומות, עד שנת 1992.

== היסטוריה ==
הערוץ התחיל את שידוריו ב-5 בדצמבר 1988 עם שידור תוכנית בידור בשידור חי.

בשנת 2011 סך ההשקעות בתוכן מקורי עמד על 489.9 מיליון דולר בשנת 2011, עלייה מ-367.6 מיליון דולר כמה שנים קודם לכן.

בשנת 1995 שינו בערוץ את שמו מ-TVN ל-TvNorge.

לערוץ יש כיום כ-160 עובדים, עם כיסוי של 95.4%. הערוץ הוא השלישי בגודלו בנורווגיה, מבחינת מספר הצופים. TVNorge מופץ באמצעות שידורים בלוויין, בכבלים וברשת הדיגיטלית היבשתית. הערוץ פונה בעיקר לקהל יעד בגילאי 15 עד 50, ובשנים האחרונות גדל בצורה רבה מספר הפקות המקור בערוץ, יחד עם עיסוק נרחב בתוכניות הומוריסטיות.

=== השינויים בשנת 2009 ===
במאי 2009 הודיע הערוץ כי הוא מפסיק את שידורי החדשות שלו, את שידור תחזית מזג האוויר והספורט במהלך סתיו 2009. לפיכך, תוכניות שונות ירדו מהמסך, וזאת לאחר שמאז 1991 משדר הערוץ חדשות. שידור החדשות האחרון של הערוץ היה ביום ראשון, 27 בספטמבר. מנהל התקשורת דאז, דיטלף מג'ייקובסון הצדיק את ההחלטה בכך שהערוץ רצה לשנות את הפרופיל שלו כערוץ בידור, וזאת נוסף על התחרות הגוברת בין אמצעי התקשורת. כמו כן הוא ציין כי בערוץ לא הייתה נכונות לבצע שידורי חדשות שעלותם יקרה לעומת NRK, תאגיד השידור הנורווגי ו-TV 2, וכי נתוני הרייטינג של השנה האחרונה בחדשות היו נמוכים מהצפוי.

מנכ"ל הערוץ דאז טען כי ההחלטה איננה קשורה למשבר פיננסי של הערוץ אלא לרצון לבנות את הערוץ כערוץ בידור משמעותי. לדבריו "ההחלטה נשענת על הרצון לצפות את פני העתיד ולהשקיע בתחומים בהם אנחנו הכי טובים. אנחנו חייבים להילחם איפה שיש לנו את השרירים המתאימים ביותר להילחם".

מנכ"ל הערוץ, הרלד סטרום, מאי 2009.

== שידורים בהפרדה גבוהה (HD) ==
ב-3 באוקטובר 2008 השיק הערוץ שידורים בהפרדה גבוהה והחל משנת 2009 החל הערוץ להפיק תוכניות חדשות ב-HD. הפרקים הראשונים ששודרו ב-HD היו הסדרה של HBO, רומא. לאפיק ה-HD שידורים זהים לאלו של אפיק ה-SD, ושידורים שאינם זמינים ב-HD, משודרים באיכות סטנדרטית.

== ראו גם ==
* TV 2
* TV3
* Viasat 4

== קישורים חיצוניים ==

* 
* [https://web.archive.org/web/20050816222615/http://tvnorge.no/ TVNorge]
* [https://web.archive.org/web/20110527101710/http://www.tvnorge.no/tv-guide תוכניות TVNorge]
* [https://archive.today/20000818011534/http://www.sbsbroadcasting.com/ שידורי SBS]

== הערות שוליים ==

קטגוריה:ערוצי טלוויזיה נורווגיים
יוסף אוחנה (רב)

הרב יוסף אוחנה (1936 - 15 בפברואר 2018) היה רבה הספרדי של קריית מוצקין.

==ביוגרפיה==
נולד במקנס, מרוקו לרובידה ולרב יצחק אוחנה. למד בישיבת כנסת חזקיהו.

לאחרי שקיבל הסמכה לרבנות, יצא לארגנטינה, שם כיהן כרב קהילה בבואנוס איירס. בהמשך, חזר לישראל וכיהן כרב שכונת בת גלים בחיפה.

בשנת תשמ"א מונה לרבה הספרדי של קריית מוצקין, ומאז כיהן במשך כ-35 שנה כרב המקום. בהגיעו לגיל שמונים, פרש לגמלאות.

נפטר במרכז רפואי כרמל, לאחר שאושפז לתקופה של כחודש, עקב סיבוך במצבו הרפואי.

בנו הרב אליהו דוד אוחנה הוא ראש ישיבת "כנסת בית יצחק" במודיעין עילית ומחבר ספרי "דודאי אליהו".

==הערות שוליים==

קטגוריה:קריית מוצקין: אישים
קטגוריה:חיפה: רבני שכונות
קטגוריה:רבנים ארגנטינאים
קטגוריה:רבני ערים בישראל
קטגוריה:ישראלים ילידי מרוקו
קטגוריה:בוגרי ישיבת כנסת חזקיהו-כפר חסידים
קטגוריה:יהודים הקבורים בהר המנוחות
קטגוריה:ישראלים שנולדו ב-1936
קטגוריה:ישראלים שנפטרו ב-2018
אלמיר נביאולין

אלמיר רמילביץ' נביאולין (ברוסית: Эльмир Рамилевич Набиуллин, בטטארית: Әлмир Рамил улы Набиуллин; נולד ב-8 במרץ 1995, קאזאן, רוסיה) הוא כדורגלן רוסי ממוצא טטארי, המשחק כבלם במועדון רובין קאזאן מהליגה הרוסית הראשונה.

== קריירת מועדונים ==
אלמיר החל את הקריירה שלו בבית הספר לכדורגל DUSShOR-14. המאמן הראשון שלו היה רנאט איברגימוב. מאוחר יותר צורף לסגל רובין קאזאן.

מאז עונת 2012/13 שיחק בקבוצת המילואים שלה. את הופעת הבכורה שלו ברובין קאזאן ערך ב-9 במרץ 2014 במשחק במסגרת ליגת העל הרוסית נגד אנז'י מחצ'קלה. ב-12 אפריל 2015 הוא הבקיע את שער הבכורה שלו בליגת העל, במשחק נגד זניט.

בעונת 2017/2018 חתם ל-4 וחצי שנים בקבוצת זניט סנקט פטרבורג. את הופעת הבכורה שלו במדי זניט עשה בניצחון קבוצתו על דינמו 2:1, במחזור ה-26, ב-18 באפריל 2018 כשעלה כמחליף בדקה ה-96 במקום דאלר קוזיאייב.

ביולי 2019 שוחרר מזניט ועבר לסוצ'י. את הופעת הבכורה שלו במדי הקבוצה ערך במשחק המחזור הראשון נגד ספרטק מוסקבה, ב-13 ביולי 2019.

ביולי 2021 חתם במועדון חימקי. שנה לאחר מכן, באוגוסט 2022, חתם לשנתיים במועדון ניז'ני נובגורוד.

בפברואר 2023, חזר לרובין קאזאן.

== קישורים חיצוניים ==

==הערות שוליים==

קטגוריה:כדורגלנים רוסים
קטגוריה:קשרי כדורגל רוסים
קטגוריה:קאזאן: כדורגלנים
קטגוריה:כדורגלני רובין קאזאן
קטגוריה:כדורגלני נבחרת רוסיה
קטגוריה:כדורגלני זניט סנקט פטרבורג
קטגוריה:כדורגלני סוצ'י (2018)
קטגוריה:כדורגלני ניז'ני נובגורוד
קטגוריה:רוסים שנולדו ב-1995
חלומות חשמליים (סדרת טלוויזיה, 2017)

החלומות החשמליים של פיליפ ק. דיק, או חלומות חשמליים, (באנגלית: Philip K. Dick's Electric Dreams או Electric Dreams) היא סדרת טלוויזיה בריטית - אמריקאית מסוגת אנתולוגיה דיסטופית ומדע בדיוני שמבוססת על עבודותיו של פיליפ ק. דיק. הסדרה בת עשרה פרקים, כולם בעלי עלילה ייחודית ושחקנים שונים, שנכתבו על ידי כותבים בריטים ואמריקאים. הסדרה עלתה לשידור ב-17 בספטמבר 2017 בערוץ 4 בבריטניה, וב-12 בינואר 2018 באמזון וידאו בארצות הברית.

== הפקה ==
הסדרה פותחה תחילה על ידי ערוץ הטלוויזיה AMC האמריקאי ערוץ Channel 4 הבריטי, אך AMC פרש מהפרויקט. בפברואר 2017 זכויות הסדרה בארצות הברית נרכשו על ידי שרת Amazon Video. על ההפקה עמלה חברת Sony Pictures Television. רונלד מור, מייקל דינר ובריאן קרנסטון שימשו כמפיקים בפועל. קרנסטון גם גילם דמות בפרק "Human Is". לתסריטאים נשכרו רונלד מור, מייקל דינר, טוני גריזוני, ג'ק ת'ורן, מתיו גראהם, דייוויד פר, די ריס וטרוויס ביצ'ם. הפרק "The Commuter" מבוסס על סיפור קצר באותו שם מאת ג'ק ת'ורן, בבימויו של טום הארפר.

==קישורים חיצוניים==
* 

* 

==הערות שוליים==

קטגוריה:סדרות טלוויזיה אמריקאיות
קטגוריה:סדרות טלוויזיה בריטיות
קטגוריה:סדרות מדע בדיוני אמריקאיות
קטגוריה:סדרות מדע בדיוני בריטיות
קטגוריה:סדרות טלוויזיה אמריקאיות שעלו לשידור בשנות ה-2010
קטגוריה:סדרות טלוויזיה בריטיות שעלו לשידור בשנות ה-2010
קטגוריה:דיסטופיות
קטגוריה:סדרות טלוויזיה מקוריות של אמזון
קטגוריה:פיליפ ק. דיק